hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu fi hu en hu en hu cs hu cs hu es hu pt hu fi hu en hu en hu en hu en hu hbs_lat hu hbs_lat hu hu hu de hu en hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu id eu en en hu hu hu hu hu hu hu en hu hu hu hu hu hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Cím: 1037 Budapest, Bécsi út 81.
Fedezd fel a perui rejtélyeket: Machu Picchu, Nazca vonalak...
Fedezd fel az USA nemzeti parkjait!
Srí Lanka az Indiai-óceán gyöngyszeme
Kanada nemzeti parkjai is festői tájakkal várnak
A világ egyik legismertebb vízesése Brazília és Argentína határán
Fedezd fel a kenguruk és koalák földjét!
Sokszínű Afrika: ókori és modern kultúrák
Kalandozz a gleccserek, tavak és hegyek földjén Új-Zélandon!
Fedezd fel az olasz csizma sarkát!
Andalúzia: fehér falvak, napsütés és isteni finomságok
Az utolsó földi paradicsom: Galapagosz
New York: a város, ami sose alszik
A vad szépség szigete, Korzika
Sokszínű Afrika: a szavannák világa
Ismeretlen szigetek, csodálatos tengerpartok
Utazz a pingvinek hazájába és ismerd meg a Déli-sarkot!
Dél-Amerika > Peru: Az inkák nyomában
Peru szinte mindenkinek megmozgatja a fantáziáját. Hogyan jutott eszébe az inkáknak közel 2400 m magasságba egy megközelíthetetlen helyre építkezni? Kisrepülők nélkül hogyan látták mit ábrázolnak a Nazca-vonalak? Megannyi titok, lenyűgöző kultúrák és festői tájak várnak.
Érkezés. Transzfer a szállodába.
Egész napos városnézés: reggeli után a modern városrész, a két legfontosabb preinka szentély, majd a San Isidro villanegyed megtekintése. Ezután a történelmi városközpontban az Elnöki palota, a Katedrális és a püspöki palota meglátogatása következik. A katedrálisban látható Pizarro sírja. Innen rövid sétával jutunk a Szent Ferenc kolostorba és a híres katakombáihoz. A következő megálló a Larco Herrera múzeum lesz: a XVIII. Századi koloniális stílusú épületet csodaszép kert veszi körül. Arany- és erotikus cserépedény-gyűjteménye egyedülálló. Ebéd a kávézójában. Délután a Miraflores negyedbe látogatunk, megállunk egy pár percre a szerelmesek parkjában az óceánra nyíló panorámát megtekinteni, majd a perui bohém-negyedbe, a Barrancoba megyünk. Itt a főtér, a sóhajok hídja és a Pedro de Osma múzeum vár ránk. A múzeumban a legjobb perui festőművészek alkotásai, antik bútorok, ezüsttárgyak, valamint szobrok láthatók. Az utolsó megálló a Monterrico-negyed, ahol a Gallo család magángyűjteményét, az Aranymúzeumot tekintjük meg. Több, mint 2000 arany, ezüst és bronztárgyat mutatnak be a mochica, chimu és inka kultúrákból. Itt látható a Világ Fegyvereinek kiállítása is. Visszatérés a hotelbe.
3. nap    Lima - Ica
Reggeli után a Régészeti és a Néprajzi múzeum megtekintése: ismerkedés az ősi Peru lakosainak kultúráival, használati tárgyaival, múmiáival időrendi sorrendben. Ebéd után utazás kényelmes, légkondicionált autóval Icába. Az út kb. 4 óra. Szállás Icában.
4. nap    Ica – Lima
Reggeli után repülés a Nasca-vonalak felett. A hatalmas területen fekvő rajzok a levegőből látszanak a legjobban: majom, űrhajós, bálna, stb. Bár a kialakításuk módja a mai napig rejtély, abban biztosak a kutatók, hogy egy hatalmas holdnaptár részei. A pilóta mutatja a különböző formákat. A repülés 1 óra 15 perc. Ez nem privát túra. Ebéd után visszautazás Limába. Szállás Limában.
5. nap    Lima – Arequipa
Reggeli után transzfer a repülőtérre, utazás Arequipába. Érkezés után transzfer a szállodába, a szoba elfoglalása. Városnézés: séta a főtéren, a katedrálisban, látogatás a koloniális negyedben, a Selva Alegre villanegyedben, majd a Santa Catalina monostornál. Ez utóbbi egyedülálló Dél-Amerikában: 1580-ban alapították, 1970-ben nyitották meg a nyilvánosság előtt. Szűk utcái, terei és belső kertjei spanyol neveket viselnek, és Sevilla és Granada óvárosára emlékeztetnek. Szállás Arequipában.
6. nap    Arequipa – Colca
Reggeli után a  Colca-kanyon felfedezése. Először egy kis emelkedőn megyünk fel a Chachani vulkán oldalában, ahonnan pazar kilátás nyílik a Misti és a Pichu Pichu vulkánokra; majd a vikunyák földjére a Canahuas pampa-rezervátumba látogatunk, ahol még mindig megfigyelhetők a magas-Andokban élő állatok. Útközben tipikus falvakban is megállunk. Érkezés után javaslunk egy esti fürdőzést a szabadtéri termálforrásokban. Szállás Colcában.
7. nap    Colca – Arequipa
Reggeli után látogatás a Condor-keresztnél, mely nevét a hatalmas andoki madarakról kapta, melyek sajnos már szinte a kihalás szélén állnak. Innen megcsodálhatjuk, miért ezt tekintik az amerikai kontinens legmélyebb kanyonjának. Arequipa felé vezető utunk során bájos és koloniális falvakban (Maca, Pinchollo, Yanque) teszünk látogatást. Szállás Arequipában.
8. nap    Arequipa – Cusco
Reggeli után transzfer a repülőtérre, utazás Cuscoba. Érkezés után transzfer a szállodába. Délután városnézés: San Cristobal tér (ahonnan szép panoráma nyílik a városra), San Pedro piac (helyi piac), Korikancha templom (a Napisten, Inti temploma, aminek az alapjaira a spanyol hódítók felépítették a Santo Domingo templomot, aminek a legenda szerint arannyal borították be a falait.) Ezután a San Blas negyed következik, ahonnan az inkák útján sétálunk a régi inka palota, ma püspöki palota épületéhez. A kőfalon jól látható a puma és a kígyó szobra. Innen a Fegyverek terére (Huacaypata) vezet az út. Látogatás az értékes festményeket őrző katedrális belsejében. Itt látható az a kereszt is, amit állítólag elsőként hoztak be a hódítók Peruba. Szállás Cuscoban.
Reggeli után félnapos városnézés a Sacsayhuaman régészeti parkban: szökőkút, torony, labirintus, rejtett oltár és a Sacsayhuaman-templom gigantikus kövekből épített cikk-cakk falai láthatók. Ismerkedés az inka rituálékkal és szokásokkal. Visszatérés Cuscoba, majd kirándulás Tiponba és Piquillactába. A két régészeti parkban az inka építészek elképesztő tudásáról győződhetünk meg. A királyi termekben és kertekben épített szökőkutak és vízelvezető kanálisok a mai napig működnek. Szállás Cuscoban.
10. nap    Cusco – Sacred Valley
Reggeli után kirándulás az Inkák Szent Völgyébe. Először Ollantaytambo templomához és erődjéhez látogatunk, melyet az inka családok háborújában használtak. A történet a Rómeó és Júlia perui, pontosabban inka megfelelője. Látogatást teszünk egy helyi fazekas üzemben is. Ebéd után Pisac színes-szagos piacára látogatunk és ismerkedünk a mai perui szokásokkal. Pisac régészeti parkjában egy gyönyörű napórát láthatunk, ami hasonlít a Machu Picchunál találhatóra. Szállás a Völgyben.
11. nap    Sacred Valley – Cusco
Egész napos kirándulás Chinchero, Maras és Moray településekre, útközben ebéddel. Chinchero egy inka kövekre épült festői város, a vasárnapi piaca igen népszerű látványosság. Marasban a „sóbányák” láthatók: az ember vájta medencéket ellepi a talajvíz, ami aztán elpárolog és a megmaradt sót kézzel begyűjtik és helyben árusítják. Az innen kb. 7 km-re található Moray leghíresebb látványossága a négy kör alakú teraszból kialakított színháza. A leletek szerint Moray az inka mezőgazdasági kutatás színhelye volt: többféle magot és növényt neveltek a teraszosított területen különböző magasságokban. A teraszokat komplett fertőtlenítő és öntözőrendszer kötötte össze, így kb. 250 különböző zöldség és gabonaféle termesztésére volt lehetőségük. Szállás Cuscoban vagy a Völgyben.
12. nap    Cusco – Machu Picchu
Reggeli után transzfer a poroyi állomásra és utazás vonattal Aguas Calientesbe. Útközben látni fogjuk a függőhidat, ahol az inka ösvény kezdődik. Az út az Urubamba mentén vezet, a kanyonon át Aguas Calientesbe. A Machu Picchu lábánál fekvő végállomástól kisbusszal közelítjük meg az inkák szent városát. A teraszok, folyosók, templomok, a napóra és a szent helyek bejárása. Szállás a Machu Picchun vagy Aguas Calientesben.
13. nap    Machu Picchu – Cusco
Reggeli a szállodában. Egész napos szabadprogram.  Lehet csak a szent hely energiáitól felfrissülni, a hihetetlen látványban gyönyörködni. Megfelelő időjárás esetén érdemes elsétálni az Intipunki-hegyre, ahol a Machu Picchu inka ösvény felöli bejárata található vagy a Huayna Picchu hegyre, ahol a Hold temploma található. Késő délután visszatérés Cuscoba.
14. nap    Cusco – Puno
Reggeli után utazás légkondicionált, kényelmes autóval Punoba. Útközben az Andahuaylillas kápolna és a legfontosabb Wiracocha istennek szentelt templom megtekintése. Ez az útvonal kevéssé ismert, bár tele van régészeti emlékekkel, bájos falvakkal, és olyan kilátópontokkal, ahol eláll az ember lélegzete a látványtól. Mielőtt Punoba érkeztek, látogatás Pucara romjainál. Szállás a Titicaca-tónál.
Egész napos kirándulás Uros és Taquile szigetére, ismerkedés a helyiekkel és a kultúrájukkal.
16. nap    Puno - Lima
Reggeli után transzfer a repülőtérre, de útközben még megtekintjük a Sillustani temetkezési helyet a festői Umayo-tó partján. Repülés Limába, transzfer a szállodába.
17. nap    Lima – Budapest
Népcsoportok: indián (54%), mesztic (32%), fehér, ennek ellenére a lakosság 90%-a katolikus
Tanácsos univerzális csatlakozót magunkkal vinni.
Hálózati feszültség: területenként változó 220V, 60Hz; 220V, 50Hz és 110V, 50Hz.
A hivatalos nyelv a spanyol és a kecsua. Helyenként beszélik az aymara-t is, ezenkívül 50 különböző indián nyelvjárást is használnak. A turisták által látogatott helyeken sokan beszélnek angolul is. Sok perui a spanyol helyett inkább a kecsua nyelvet beszéli, mely az inkák által bevezetett univerzális nyelv.
új sol, PEN    100 centavo = 1 sol (PEN)
Bankjegyek címlete: 10, 20, 50, 100, és 200 Nuevos Soles.
Pénzérmék: 5, 10, 20, és 50 centavo, valamint 1, 2 és 5 Nuevos Soles
Bankok nyitva tartása: hétfőtől péntekig 9:30-16:00/18:00 óra között. Nagyobb városokban szombaton 9:30-12:30 óra között.
Dollárral a szupermarketekben lehet fizetni, azonban célszerű perui solban is aprópénzt magadnál tartani. Az euró használata a hétköznapi életben nem elterjedt. A bankautomata az egyik legkényelmesebb és legbiztonságosabb módja a pénzváltásnak. Sok a hamis helyi valuta, ahol csak tudsz, fizess dollárban, de kisebb címletekkel. Hitelkártyát csak a nagyobb szállodák fogadnak el.
Az ország földrajzilag 3 fő részre osztható: a hegyvidék, a partvidék és az őserdő. Ennek megfelelően három élesen elkülönülő éghajlati terület alakult ki az országban.
A part menti régiókban (costa) száraz és enyhe az időjárás. A Csendes-óceán partvidékén trópusi sivatagi éghajlat van, azaz annak hűvös változata. A legmelegebb hónap középhőmérséklete 22-26 °C, a leghűvösebb 15-20 °C.. Gyakran van köd, ebből származik a jelentéktelen csapadék mennyiség, és kevés a napsütés.
Peru területének felén az Andok hegyei terülnek el. Ezt a részt (Sierra) változatos magashegyi éghajlat csapadékos nyár és száraz tél jellemzi. A hőmérséklet átlagos csökkenése 0,5 °C 100 méterenként. A magasabban fekvő területeken szélsőséges a napi hőingadozás. Miközben nappal többnyire 20ºC körüli kellemes idő van, éjjel 0ºC alá is eshet a hőmérséklet. A hóhatár 5000 m magasságban húzódik.
Az Amazonas medencéjében (Selva) esőerdői éghajlat alakult ki, 25-26°C-os évi középhőmérséklettel és igen csekély, 1-2°C-os átlagos évi ingadozással. Ezen a részen az évi átlagos csapadékmennyiség 2000-3000 mm.
A tél májustól szeptemberig tart. A csendes-óceáni partvidéken és Limában októbertől áprilisig tart a nyár, a dzsungelben és a hegyekben ez az esősebb évszak. Májustól szeptemberig a hegyekben tiszta idő van, a partvidéken viszont gyakran ködös, párás idő.
Limában a leghidegebb hónap az augusztus (középhőmérséklet: 15 °C, maximum: 22 °C, minimum: 12 °C), a legmelegebb pedig a február (középhőmérséklet: 22 °C, maximum: 51 °C, minimum: 17 °C). A legcsapadékosabb az augusztus és a szeptember (havi 22 csapadékos nap), a legszárazabb az április (2 nap). A legderültebb a március, a legborultabb pedig az augusztus.
A Peruba utazás legjobb időpontja a májustól októberig tartó száraz évszak. Az esős évszak novembertől áprilisig tart, a legcsapadékosabb az időjárás január és április között.
A turisztikai főszezon június és augusztus között van, ilyenkor a legkellemesebb az éghajlat. A tengerpartot december és március között érdemes felkeresni.
    Az igen erős UV sugárzás miatt sötét napszemüveg és magas fényvédő faktorú krémek, valamint kalap használata még viszonylag hűvös, borús idő esetén is nagyon ajánlott.
    Az őserdőbe látogatóknak tanácsos természetes anyagú öltözéket, hosszú ujjú inget, bokánál leszorítható nadrágot, zárt, könnyű túrabakancsot és nagyobb karimájú kalapot viselni. Ajánlott az erős szúnyog- és egyéb rovarriasztó krémek, spray-k használata.
    Magasan fekvő vidékre látogatók a magassági betegség leküzdése érdekében az érkezés első napjára töltsék pihenéssel. Célszerű a könnyű ételek és kokatea fogyasztása, amit a helyiek is ajánlanak. Ez a tea a neve ellenére nem veszélyes és segíti az akklimatizálódást.
    Az ivóvíz általában klórozott és viszonylag tiszta, fogyasztásakor mégis felléphetnek enyhe gyomorpanaszok. Kerülni kell a jégkockával hűtött italokat. Lehetőleg ne fogyassz mosatlan zöldséget és semmi szín alatt ne igyál csapvizet. A csapvizet fogmosásra se használd. Kerüld a nyers élelmiszerek és hámozatlan gyümölcsök fogyasztását Utcai árusoknál és egyszerű étkezdékben kapható, bizarr küllemű ételeket ne fogyassz! Túrázás, országon belüli utazás esetén mindig legyen nálad több liter palackozott ivóvíz. Forralatlan tej és más tejtermékek vásárlása kerülendő. A hús és halételeket csak jól átsülve fogyasszuk, és csak akkor, ha friss.
    Baleset vagy súlyosabb betegség esetén elsősorban a magánklinikák igénybevétele ajánlott. Enyhébb lefolyású betegségre az éjjel-nappal nyitva tartó helyi gyógyszertárakban vény nélkül is kaphatók gyógyszerek.
Nemzetközi biztosítás kötése mindenképpen javasolt. Célszerű rákérdezni az adott biztosítónál, hogy van-e perui biztosítópartnere, ugyanis ennek hiányában egy esetleges orvosi kezelés alkalmával a perui egészségügyi intézmény addig nem látja el a beteget, amíg annak költsége nincs kifizetve. Egészségügyi egyezmény nincs a két ország között.
Esetleges lopás, rablás esetén a biztosítónál történő kárigény érvényesítéséhez perui rendőrségi feljelentés szükséges.
Magyar állampolgár turizmus céljából vízum nélkül, megfelelő anyagi fedezet felmutatásával utazhat be Peruba. Turistaként beutazó állampolgárok úti okmányának a beutazás napján érvényesnek kell lennie, és 90 napos tartózkodásra van lehetőség.
A Peruba való beutazásnál a Bevándorlási Hivatal kéri a "Nemzetközi be-és kiutazási űrlap" kitöltését, mely nyomtatványt meg kell őrizni, és a kiutazásnál ismét le kell adni.
Beutazáskor a vámhivataltól kapott nyomtatványon, a magunkkal vitt vámköteles árukat kell felsorolni. A személyes használati tárgyakat nem kell bejelenteni, pl. laptop és kamera. Ha nincs bejelenteni valónk, a nyomtatványt csak alá kell írni.
Felügyelő külképviselet: Buenos Aires
Javier Prado Este, No. 1520
A legsértetlenebb állapotban megmaradt inka város máig számos titkot rejt. Nem tudni milyen célból építették, és hogy pusztult el hirtelen a teljes lakosság. A felhőkig érő és csak kevesek számára elérhető Machu Picchu mindenekelőtt kultikus hely szerepét töltötte be. Az inkák a Napnak hódoltak, A Machu Picchu szakrális részének legfontosabb, központi elhelyezkedésű kövét Intihuatana névvel illetik, ami az inkák nyelvén a „Nap tartóoszlopa”. A kő a régi inka birodalom egyetlen ilyen típusú fennmaradt létesítménye. Az Intihuatana a város egyik legszentebb pontja, az a hely, ahol a Nap „meg volt kötözve”. Az obeliszk által vetett árnyék fontos kiindulópontul szolgált az inka naptár kialakításában. A „Nap tartóoszlopa” egy különleges napóra szerepét töltötte be, és valószínűleg az inkák áldozati szertartásainak helyszínéül is szolgált.
A Naptemplom is jó szolgálatot tett a Nap állásának meghatározásához. A keleti ablaknyíláson át pontosan meg tudták határozni a téli napforduló időpontját. A helyszínre kizárólag a főpap és az Inka (király) léphetett be. Az Inkát tekintették a nap fiának.
A Machu Picchu építményeit adó világosszürke gránittömböket olyan szorosan illesztették össze, hogy egy éles kés pengéje sem fér közéjük. Soha nem használtak kötőanyagot, a tömböket bronzból készült szerszámokkal munkálták meg, és a tökéletes illeszkedésig homokkal csiszolták.
Az inkák a földrengésektől gyakran sújtott Andokban éltek, és olyan építési módot dolgoztak ki, ami biztosította ezen a területen az építmények fennmaradását. Az építményeket trapéz formájú alapra építették, ami a legerősebb földrengéseknek is ellenáll.
A Machu Picchu titokzatosságát fokozza a város romjait napfelkeltekor gyakran teljesen befedő köd.
Annak ellenére, hogy az inkák nem ismerték a kereket, 50 tonnás tömböket szállítottak fel a hegyre. A meredek hegyoldal teraszos kialakításának köszönhetően megtermelték a szükséges élelmet. A teraszokat árokkal vették körbe, ahova az Urubamba völgyéből hordtak földet, és a jól megtervezett ereszrendszer felfogta a csapadékvizet.
A fehér láma volt az egyetlen hegyi állat errefelé, amit gyakran használtak áldozati állatként a Napisten oltárán.
    Peru földrengésveszélyes területnek számít. Az országban gyakoriak a kisebb-nagyobb földmozgások. Évente több száz, a Richter-skála szerinti 4-es vagy ennél nagyobb erősségű földrengés történik. Jelentős a vulkáni tevékenység is.
    Mindig köszönj, ha belépsz valahová vagy távozol. Buenos Dias (jó napot), Buenos tardes (jó napot), Buenos noches (jó éjt) vagy egyszerűen hola (hello), az udvarias búcsú (adios vagy hasta luego). A kézfogás gyakori. Vigyázz, ha valakit magadhoz akarsz hívni, semmiképp se a mutatóujjaddal tedd, mert az nagyon durva sértésnek számít. Ha gringonak neveznek, ne lepődj meg, mert ez az általános elnevezése az amerikai és nyugati világból érkezőknek.
    Internet kávézók a nagyobb városokban találhatók.
A Közép-európai időhöz képest nyáron -7 óra, télen -6 óra az időeltolódás.
Vásárlás: Az üzletek hétköznap 9-20, szombaton 9-13 óráig vannak nyitva. A piacon, utcai és tengerparti árusoknál érdemes alkudni. Érdemes vásárolni helyi készítésű színes szőtteseket, kerámiákat, ötvös munkákat, helyi hangszereket. A helyi piacokon sok helyen a hegy- es völgylakók között még ma is pénz nélküli árucsere folyik.
Néhány fogás rendkívül erősen fűszerezett, fogyasztásuk előtt célszerű tájékozódni, mennyire csípősek. Tipikus perui ital a Pisco, azaz törkölypálinka vagy a Chicha Morada, ami egy sötétpiros színű kukoricából készült ital. Ízletes gyümölcsleveiket trópusi gyümölcsökből állítják elő.